Բարբին և վիշապը

Բարբին և վիշապը (անգլ.՝ Barbie as Rapunzel, Բարբին Ռապունցելի դերում), Rainmaker Entertainment կինոընկերության լիամետրաժ անիմացիոն ֆիլմը` նկարահանված տեսակրիչների համար։ «Բարբի» շարքի երկրորդ մուլտֆիլմը։


== Սյուժե ==
Արքայադուստր Ռապունցելը, որ վաղ մանկության տարիներին առևանգվել է Գոտել անունով մի կնոջ կողմից, ոչինչ չիմանալով իր ծագման մասին, ապրում է անտառի խորքում գտնվող կախարդական պատով փակված աշտարակում։ Նա ունի ընկերներ` նապաստակ Գոբին և վիշապ Պենելոպան։ Ռապունցելն ամենից շատ հետաքրքրված է գեղանկարչությամբ։ Մի անգամ նա պատահականորեն դեպի մոտակա գյուղը տանող թունել է հայտնաբերում, որտեղ էլ ծանոթանում է մի երիտասարդի հետ։ Տուն վերադառնալուց հետո Ռապունցելը հասկանում է, որ սիրահարվել է նրան։
Գոտելը տեղեկանում է իր աշխատողից Ռապունցելի` գյուղ գնալու մասին և պահանջում է նրանից ասել երիտասարդ տղայի անունը։ Սակայն ամեն անգամ աղջիկը պատասխանում է, որ ինքը չգիտի նրա անունը։ Գոտելը փակում է նրան աշտարակում։ Կախարդական վրձնի օգնությամբ Ռապունցելը կարողանում է դուրս գալ աշտարակից և նորից հայտնվել նույն գյուղում, որտեղ նրան արդեն մի քանի օր փնտրում էին արքայազն Ստեֆանի թիկնապահները։ Ոչինչ չկասկածելով` Ռապունցելը գտնում է Ստեֆանին և ընդունում է պարահանդես գնալու նրա հրավերը։
Նա վերադառնում է աշտարակ, որտեղ պատրաստվում է դիմակահանդեսին։ Վերջին րոպեին հայտնվում է Գոտելը, կտրում է Ռապունցելի երկար մազերը և կախարդանքով է պատում աշտարակը։ Ընդունելով Ռապունցելի կերպարը` նա գնում է դիմակահանդեսի։ Այդ ընթացքում Վիլհելմը` հարևան պետության թագավորը, հարձակվում է գյուղի վրա։ Երկար տարիներ առաջ նրանից գողացել էին իր աղջկան, իսկ նա այդ ամենի համար մեղադրում էր Ֆրեդերիկին` այդ գյուղի թագավորին։ Գոտելը բաժանում է բոլորին իրարից և պատմում, որ առևանգել է Ռապունցելին այն բանից հետո, երբ Վիլհելմը լքել է իրեն և ամուսնացել ուրիշ կնոջ հետ։
Ռապունցելին հաջողվում է փրկվել, և նա գալիս է դիմակահանդեսի։ Գոտելը ընկնում է նրա ետևից և հանկարծ ընկնում է աշտարակի տեսքով պորտալի մեջ, որը Ռապունցելը նկարել էր իր կախարդական վրձնով։ Նա (այսինքն Գոտելը) ընկնում է իր իսկ ստեղծած կախարդանքի թակարդը և այլևս չի կարողանում դուրս գալ այդտեղից։ Թագավորները հաշտվում են, իսկ Ստեֆանն ու Ռապունցելն ամուսնանում են։
Ֆիլմի լուսագրերն ավարտվում են Բարբիի հետևյալ խոսքերով. «Սերը և երևակայությունը ընդունակ են փոխել աշխարհը»։


== Արձագանքներ ==
Entertainment Weekly շաբաթաթերթի քննադատ Այլին Քլերքը ֆիլմը գնահատել է 4-ից հանած։ Մոյրա Մակկորմիկն իր «Barbie Returns In Rapunzel» հոդվածում գրել է, որ այս մուլտֆիլմը շատ ավելի հայտնի է դարձել իրեն նախորդած «Բարբին և մարդուկ ջարդուկը» մուլտֆիլմից։ Սքոթ Հեթրիկը գրել է, որ Գրիմ եղբայրների օրիգինալ հեքիաթի հետ համեմատած` մուլտֆիլմի պրոդյուսերներն այստեղ ավելացրել են բազմաթիվ այլ հերոսների, որոնք մուլտֆիլմն ավելի հետաքրքիր են դարձնում երեխաների համար։ Քրիս Ջ. Պարկերը բարձր է գնահատել մուլտֆիլմի սաունդթրեքը, որը կատարել է Լոնդոնի նվագախումբը, և մեջբերել է, որ «մուլտիպլիկացիան մի քիչ անփույթ է»։ Նիլ Բակլին գրել է, որ «Բարբին և վիշապը» հաջողված նախագիծ է Mattel-ի համար։


== Դերերը հնչյունավորել են ==
Բարբի, Ռապունցել` Քելլի Շերիդան
Գոտել` Անժելիկա Հյուսթոն
Պենելոպա (վիշապ)`	Սամմեր Քրի
Գոբի, դռնապան` Յեն Ջեյմս Կորլետ
Ստեֆան` Մարկ Հիլդրետ
Հյուգո, գեներալ` Դեյվիդ Կեյ
Օտտո, հյուծված ռազմիկ` Փիթեր Կելամիս
Արքա Ֆրեդերիկ` Ռասսել Ռոբերտս
Արքա Վիլհելմ` Քրիստոֆեր Գեյզ
Գեր ռազմիկ, հացթուխ` Տերրի Կլասսեն
Շելլի, Քեթրին` Շանտալ Ստրան
Թոմմի` Դեննի Մակկիննոն
Մելոդի` Բրիթ ՄքՔլիփ
Լորենա` Ժոսլին Լոուեն
Ոսկերիչ` Դեյլ Ուիլսոն


== Պարգևներ և առաջադրումներ ==


== Ծանոթագրություններ ==


== Արտաքին հղումներ ==
«Բարբին և վիշապը»(անգլ.) ֆիլմը Internet Movie Database կայքում
«Барби и дракон»(անգլ.) Big Cartoon DataBase կայքում